కాంగ్స్‌బెర్గ్ స్పేస్‌టెక్

**కాంగ్స్‌బర్గ్ స్పేస్‌టెక్ AS** లేదా **KSPT** లేదా **స్పేస్‌టెక్ A/S**, అనేది అంతరిక్ష గ్రౌండ్ సిస్టమ్‌లు, సేవలను అందించే నార్వే సంస్థ. ఈ కంపెనీ ఇప్పుడు కాంగ్స్‌బర్గ్ డిఫెన్స్ ఏరోస్పేస్ లోని స్పేస్ & సర్వైలెన్స్ విభాగంలో భాగం. దీని గ్రౌండ్ స్టేషన్ల విభాగం నార్వేలోని ట్రోమ్సోలో ఉంది. ఈ విభాగం గతంలో ట్రోమ్సో శాటిలైట్ స్టేషన్ (TSS) అయిన కాంగ్స్‌బర్గ్ శాటిలైట్ సర్వీసెస్ (KSAT)తో కలిసి ఉంది.

## చరిత్ర
ఈ కంపెనీని 1967 నుండి ట్రోమ్సో శాటిలైట్ స్టేషన్  లో పనిచేస్తున్న  అత్యంత అనుభవజ్ఞులైన ఉద్యోగులు స్థాపించారు. వారు మొదట 1982 లో *డ్రైవ్ ఎలక్ట్రానిక్స్ ను* స్థాపించారు. కానీ రెండు సంవత్సరాల తరువాత అది దివాళా తీసింది. ఆ కంపెనీని తిరిగి *స్పేస్‌టెక్‌ పేరుతో* స్థాపించారు. దీన్ని 1984 డిసెంబరు 11 న నమోదు చేసారు.  ఈ కంపెనీ NOK 5 మిలియన్ల వాటా మూలధనంతో ఒక్కో షేరుకు NOK 1,000 తో స్థాపించారు. యూరోపియన్ స్పేస్ ఏజెన్సీకి సరఫరాదారుగా వ్యవహరించడానికి నార్స్క్ డేటా, కంప్యూటాస్, ఇన్ఫార్మాస్జోన్స్‌కాంట్రోల్, నోరాటమ్‌లతో కలిసి స్పేస్‌టెక్, నార్స్పేస్‌ అనే జాయింట్ వెంచర్ సంస్థను స్థాపించింది. 1986 నాటికి, కంపెనీలో పద్దెనిమిది మంది ఉద్యోగులు ఉన్నారు. దాని విస్తరణకు ఆర్థిక సహాయంగా దీనికి NOK 6.25 మిలియన్ల సబ్సిడీ లభించింది.

దీని ఫలితంగా స్వీడన్‌లోని కిరునాలోని ఎస్రేంజ్‌కు గ్రౌండ్ స్టేషన్ వ్యవస్థను అందించే ఒప్పందం కుదిరింది.  స్పేస్‌టెక్, నార్స్క్ డేటా లతో కలిసి నార్వేజియన్ డిఫెన్స్ రీసెర్చ్ ఎస్టాబ్లిష్‌మెంట్, వాణిజ్య ఉపగ్రహాల కోసం సింథటిక్-ఎపర్చర్ రాడార్ అప్లికేషన్‌ను అభివృద్ధి చేసింది. 1988 జూలైలో కంపెనీ, నార్స్క్ డేటా భాగస్వామ్యంతో TSS కు NOK 26 మిలియన్ల విలువైన పరికరాలను అందించడానికి ఒక ఒప్పందంపై సంతకం చేసింది. ఇందులో స్పేస్‌టెక్ ERS-1 కోసం డౌన్‌లింక్, ఇమేజ్ ప్రాసెసింగ్ సాఫ్ట్‌వేర్‌ను రూపొందించింది. ఇది సెకనుకు 100 మెగాబిట్‌లను నిర్వహించగల సామర్థ్యాన్ని కలిగి ఉండాలి. కొత్త గ్రౌండ్ స్టేషన్ 1989 లో పూర్తయి ఏప్రిల్ 1990 నాటికి పనిచేయడం ప్రారంభించాల్సి ఉంది.  1988లో, అంతర్జాతీయ అంతరిక్ష కేంద్రం కోసం ESA కి చెందిన కొలంబస్ మాడ్యూల్ కోసం టెలిమెట్రీ భాగాలను అందించడానికి నార్స్పేస్ ఒక ఒప్పందంపై సంతకం చేసింది. డిసెంబరులో స్పేస్‌టెక్, మాగ్నెటిక్ టేపుల నుండి ఆప్టికల్ డిస్క్‌లకు ఉపగ్రహ డేటాను బదిలీ చేసే వ్యవస్థను అభివృద్ధి చేయడానికి ESAతో ఒక ఒప్పందంపై సంతకం చేసింది.

1989 లో బ్రాడ్‌బ్యాండ్ వాడకం ద్వారా గంటలు, రోజుల వ్యవధిలో కాకుండా నిమిషాల వ్యవధిలో వినియోగదారులకు ఉపగ్రహ చిత్రాలను పంపే సాంకేతికతను అభివృద్ధి చేయడంలో స్పేస్‌టెక్ TSS, ట్రోమ్సో విశ్వవిద్యాలయంతో కలిసి పనిచేసింది. పది సంవత్సరాల అభివృద్ధి తర్వాత, నార్వేజియన్ డిఫెన్స్ రీసెర్చ్ ఎస్టాబ్లిష్‌మెంట్, CESAR సూపర్ కంప్యూటర్‌ను ప్రారంభించింది. SAR చిత్రాల విశ్లేషణ కోసం దీన్ని ప్రత్యేకంగా రూపొందించారు. దీన్ని స్పేస్‌టెక్ సహకారంతో అభివృద్ధి చేసారు. దీనికి 8 నిమిషాల్లో 100 x 100 చదరపు కిలోమీటర్ల వైశాల్యాన్ని విశ్లేషించే సామర్థ్యం ఉంది. 1990 నవంబరులో స్పేస్‌టెక్, ఏరియన్ 5 రాకెట్ల లాంచింగ్ రాంప్‌ను పరీక్షించడానికి, ధృవీకరించడానికి ఒక సిమ్యులేటర్‌ను అభివృద్ధి చేసి, సరఫరా చేయడానికి ESAతో ఒక ఒప్పందంపై సంతకం చేసింది. వాతావరణ శాస్త్రానికి ఉపగ్రహ డేటాను ఉపయోగించుకోవడానికి ఒక ప్రాసెసింగ్ వ్యవస్థను అభివృద్ధి చేయడానికి స్పేస్‌టెక్ నార్వేజియన్ వాతావరణ సంస్థతో సహకరించింది. రెండు సంవత్సరాల అభివృద్ధి తరువాత, స్పేస్‌టెక్ ఈ సాంకేతికతను ఇతర వినియోగదారులకు విక్రయించాలని ప్రణాళిక వేసింది. 1993లో, ERS-2కి టెలిమెట్రీ వ్యవస్థలను అందించడానికి స్పేస్‌టెక్ ESAతో ఒక ఒప్పందంపై సంతకం చేసింది.

1991 లో కంపెనీలో 38 మంది ఉద్యోగులు ఉన్నారు, వారిలో 30 మంది ఇంజనీర్లు. దానికి NOK 28 మిలియన్ల ఆదాయం, NOK 2.9 మిలియన్ల లాభం వచ్చింది. ఆ కంపెనీలో ఆరవ వంతు వాటా వివిధ ఉద్యోగుల వద్ద ఉండగా, మిగిలినది ట్రోమ్సోలోని వివిధ పారిశ్రామిక సంస్థల వద్ద ఉంది. వీటిలో అతిపెద్దవి - ఆడ్ బెర్గ్ గ్రుప్పెన్ (29 శాతం), స్పేర్‌బ్యాంకెన్ నోర్డ్-నార్జ్ (18 శాతం). 1993 డిసెంబరులో ఒక్కో షేరు NOK 1300 ధరకు స్పేస్‌టెక్‌ను కొనుగోలు చేయడానికి నోర్స్క్ ఫోర్స్‌వార్స్టెక్‌నోలోగీ (NFT) విఫల యత్నం చేసింది. ప్రధాన వాటాదారులతో చర్చలు జరిగాయి. మార్చి నాటికి NFT, NOK 7.75 మిలియన్లకు సంస్థను కొనుగోలు చేసింది. 

1994 ఆగస్టులో స్పేస్‌టెక్, సింగపూర్‌లోని కొత్త గ్రౌండ్ స్టేషన్ భాగాల కోసం ఒక ఒప్పందంపై సంతకం చేసింది. 1995 సెప్టెంబరులో స్పేస్‌టెక్, యూరోపియన్ ఆర్గనైజేషన్ ఫర్ ది ఎక్స్‌ప్లోయిటేషన్ ఆఫ్ మెటీరోలాజికల్ శాటిలైట్స్ కోసం వ్యవస్థలను అభివృద్ధి చేయడానికి ఫ్రెంచ్ కంపెనీ థామ్సన్‌తో సహకారాన్ని ప్రారంభించింది. నవంబరులో వైద్య ఎక్స్-రే చిత్రాలను ప్రాసెస్ చేయడంపై పనిచేసే ఒక అనుబంధ సంస్థ స్థాపించింది. సౌర, హీలియోస్పిరిక్ అబ్జర్వేటరీ కోసం స్పేస్‌టెక్ టెక్నాలజీతో పాల్గొంది.

1996 లో లాంగ్‌ఇయర్‌బైన్‌లో భూమి పరిశీలన వ్యవస్థ (EOS) కోసం ఒక గ్రౌండ్ స్టేషన్‌ను ఏర్పాటు చేసేందుకు నార్వేజియన్ అంతరిక్ష కేంద్రం, నాసాతో చర్చలు ప్రారంభించింది. స్వాల్బార్డ్ శాటిలైట్ స్టేషన్ను 1997లో స్థాపించారు. ఇది కాంగ్స్‌బర్గ్ స్పేస్‌టెక్, లాక్‌హీడ్ మార్టిన్‌ల జాయింట్ వెంచరైన కాంగ్స్‌బర్గ్/లాక్‌హీడ్ మార్టిన్ స్పేస్ డేటా సర్వీసెస్ యాజమాన్యంలో ఉంది. ఆ సంవత్సరం కాంగ్స్‌బర్గ్ స్పేస్‌టెక్ NOK 42 మిలియన్ల ఆదాయం సాధించింది. ఆసియా, దక్షిణ అమెరికాలో కాంట్రాక్టులను స్వీకరించడంపై దృష్టి పెడతామని ప్రకటించారు. 1990 ల అంతటా కాంగ్స్‌బర్గ్ స్పేస్‌టెక్ చాలా స్థిరమైన ఆదాయాన్ని, NOK 2 - 3 మిలియన్ల మధ్య మధ్య వార్షిక లాభాలను సాధిస్తూ వచ్చింది. 1997 లో కాంగ్స్‌బర్గ్ రాడార్ వ్యవస్థపై పనిచేస్తున్న పది మంది ఉద్యోగులను ట్రోమ్సోకు తరలించి, స్పేస్‌టెక్‌తో కలిసి పనిచేశారు. 1999 నుండి 2002 వరకు స్పేస్‌టెక్ ఆదాయంలో గణనీయమైన పెరుగుదలను చూసింది, ఇది NOK 60 మిలియన్ల కంటే ఎక్కువ. అయితే, వారు తమ లాభాలను పెంచుకోలేకపోయారు. మూడు సంవత్సరాల కొత్త వాతావరణ ఉపగ్రహ సాంకేతిక పరిజ్ఞానం అభివృద్ధి తర్వాత స్పేస్‌టెక్, 2002 సెప్టెంబరులో మెటియోసాట్ 8 కోసం NOK 50 మిలియన్ల విలువైన ఒప్పందాన్ని గెలుచుకుంది.

2002 లో, ఈ సౌకర్యం యొక్క యాజమాన్యం, కార్యకలాపాలను కొత్తగా సృష్టించబడిన కాంగ్స్‌బర్గ్ శాటిలైట్ సర్వీసెస్ ఏకీకృతం చేసి స్వాధీనం చేసుకుంది.  లాక్‌హీడ్ మార్టిన్ ఇకపై ఆ సౌకర్యంలో వాటాను కొనసాగించడానికి ఆసక్తి చూపలేదు. తన వాటాలను విక్రయించింది. NSC, కాంగ్స్‌బర్గ్ తమ ఆసక్తులను కొత్త కంపెనీలో విలీనం చేశాయి. ఇది ట్రోమ్సో శాటిలైట్ స్టేషన్‌ను కూడా స్వాధీనం చేసుకుంది.  2004 నాటికి,   వ్యాసం గల ఆరు యాంటెన్నాలను స్థాపించింది. 2005 ఏప్రిల్‌లో కంపెనీ చరిత్రలో మొదటిసారిగా ఉద్యోగులను తొలగించాల్సి వచ్చింది. ESAలో తగ్గిన కార్యకలాపాలు, మీటియీశాట్ కార్యక్రమంలో జాప్యం, రాయితీ వేతన పన్నులలో తగ్గింపుల అన్ని కలిసి ఈ పరిస్థితి వచ్చిందని కంపెనీ చెప్పింది. తొమ్మిది మందిని తొలగించారు. దీని తరువాత, స్పేస్‌టెక్, KSAT మధ్య క్రమేణా సహకారం తగ్గిపోతోందని తేలింది. ఎందుకంటే KSAT వేగంగా అభివృద్ధి చెందుతూండగా, స్పేస్‌టెక్ మందగించడం దీనికి కారణమని తరువాతి కాలంలో తేలింది. స్పేస్‌టెక్ 2006 సెప్టెంబరులో గొడ్దార్డ్ స్పేస్ ఫ్లైట్ సెంటర్‌కు ఇరవై రెండు గ్రౌండ్ స్టేషన్లను అందించడానికి NASA తో NOK 19 మిలియన్ల విలువైన ఒప్పందంపై సంతకం చేసి పురోగతి సాధించింది.

ట్రోమ్సో సెంటర్ ఫర్ రిమోట్ టెక్నాలజీ ఫిబ్రవరి 2008లో స్పేస్‌టెక్, KSAT, UiT, నార్తర్న్ రీసెర్చ్ ఇన్‌స్టిట్యూట్ మధ్య సహకారంగా స్థాపించబడింది. ఉపగ్రహ సమాచార సాంకేతిక పరిజ్ఞానంలో పరిశోధన, వాణిజ్య కార్యకలాపాల మధ్య సన్నిహిత సంబంధాలను సృష్టించడం ఈ ప్రాజెక్టు లక్ష్యం. 

బారెంట్స్ వాచ్ పోర్టల్ కోసం ఫ్రేమ్‌వర్క్ సరఫరాదారు. ఈ ఒప్పందంపై 2011  సెప్టెంబరులో సంతకాలు జరిగాయి.

## వినియోగదారులు

* యూరోపియన్ స్పేస్ ఏజెన్సీ (ESA) 
* EUMETSAT 
* రాడార్సాట్-2 ప్రాసెసర్ ( MDA ) 
* ఎన్విసాట్ ASAR ప్రాసెసర్ 
* NASA గొడ్దార్డ్ స్పేస్ ఫ్లైట్ సెంటర్  
* నార్వేజియన్ వాతావరణ సంస్థ 
* ప్లాంక్ – లో ఫ్రీక్వెన్సీ పరికరం 
* యుకె వాతావరణ కార్యాలయం
* కెఎస్ఎటి 
* గ్లోబిస్ ప్రాజెక్ట్ 
* చైనీస్ అకాడమీ ఆఫ్ సైన్స్ 
* నార్వేజియన్ కంప్యూటింగ్ సెంటర్ 
* కెఎన్‌ఎంఐ 
* నోరుట్ ఇట్ 
* ESA /ESRIN ATSR బ్రౌజ్ జనరేషన్ సిస్టమ్ (ABS) 
* ఐస్మాన్ 
* యూరోక్లిమ్ 
* బారెంట్స్ వాచ్ 

## మూలాలు

; గ్రంథ పట్టిక

వర్గం:నార్వే అంతరిక్ష రంగం